**Promisiuni pentru noul an**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât aș fi de pus pe glume,

Scuip ȋn sân de speriat,

Ce aud de pe la lume

Clevetind la noi prin sat,

Cică, anul care vine,

Guvernanţii aștia noi,

Au promis c-ar fi mai bine

Decât toţi ăi dinapoi:

Lefurile majorate,

Căci…inflaţia e sus,

Plus, pe criza asta toate

S-au scumpit ca şi-n Apus,

Pensiile… ce rușine!

Vor ajunge,-n mod normal,

Ajustate, şi-ncă bine,

La nivel occidental,

Chefuri lungi, ca niciodată,

Viaţă, trai ca pe vătrai,

Fericită-mbelşugată,

Fără a mişca un pai,

Şi…ȋn ultima instanţă,

Cum…nu-i ţară de golani,

Au promis și o vacanţă

Gratis, nene, fără bani!

Doar…ceva parcă-au omis,

Că, ȋn rest, n-am ce să zic:

Au promis ei ce-au promis…

Dar…pentru popor, nimic???!

Valeriu Cercel